wickkiey/tamil-wikipedia-markdown huggingface dataset:
# வசந்த ஹப்பா

**வசந்த ஹப்பா**, கன்னட மொழியில் *வசந்த விழா* என்று பொருள்படும், இவ்விழா இந்தியாவின் பெங்களூர் நகரத்தில் உள்ள நிருத்யகிராம் அறக்கட்டளையால் ஏற்பாடு செய்யப்பட்ட நடன கலாச்சார விழாவாகும். உலக அளவில் மிகவும் பிரபலமான உட்ஸ்டாக் இசை மற்றும் கலை கண்காட்சிக்கு இணையான இந்தியாவின் பாரம்பரிய உட்ஸ்டாக் என்று அழைக்கப்படுகிறது. நிருத்யகிராமத்தை நிறுவிய ப்ரோதிமா பேடியின் சிந்தனையில் உருவான இந்த விழா, முதன்முதலில் 1990 ஆம் ஆண்டு நடைபெற்றது. பெங்களூரின் புறநகரில் உள்ள ஹெசராகட்டாவில் உள்ள நிருத்யகிராம வளாகத்தில் நடைபெறும் இந்த விழா, இந்தியா முழுவதும் உள்ள சிறந்த இசைக்கலைஞர்கள், நடனக் கலைஞர்கள் மற்றும் கலாச்சார கலைஞர்களின் பலத்த வரவேற்பைப் பெற்றுள்ளது\. அதன் முதல் பதிப்பில் சுமார் மூவாயிரம் பார்வையாளர்களிடமிருந்து தொடங்கி, 2004ம் ஆண்டு நடைபெற்ற பதிப்பில் நாற்பதாயிரத்திற்கும் அதிகமானோர் வரை கலந்து கொண்டனர். 2005 ம் ஆண்டு முதல் நிறுத்தப்பட்டது.  

## திருவிழா
ஓரிரவு மட்டுமே நடைபெற்ற இந்த கலை விழா முதல் நாள் மாலையில் ஆரம்பித்து மறுநாள் அதிகாலை வரை நீடிக்கும். பெங்களூரு நகரத்திலிருந்து 35 கிலோமீட்டர் தொலைவில் அமைந்துள்ள ஒரு சிறிய கிராமமான ஹெசரகஹட்டாவில் உள்ள நிருத்யகிராமத்தின் வளாகத்தில் அமைந்துள்ள திறந்தவெளி அரங்கில் இந்த  நடைபெற்றது. நுழைவுக் கட்டணம் எதுவும் இல்லை என்றாலும், முதலில் வருபவர்களுக்கே இருக்கைகள் கிடைக்கும். இதனால் மதியம் முதலே இருக்கைகள் நிரம்பி வழிகின்றன.
# பிறப்பு



**பிறப்பு** என்பது சந்ததியைப் பெற்றெடுக்கும் அல்லது பிறப்பிக்கும் செயல் அல்லது செயல்முறையாகும், தொழில்நுட்ப சூழல்களில் **பிரசவம்** என்றும் குறிப்பிடப்படுகிறது. பாலூட்டிகளில், இந்த செயல்முறை ஹார்மோன்களால் தொடங்கப்படுகிறது, இது கருப்பையின் தசைச் சுவர்களை சுருங்கச் செய்கிறது, இது உணவளிக்கவும் சுவாசிக்கவும் தயாராக இருக்கும் போது கருவை வளர்ச்சி நிலையில் வெளியேற்றுகிறது.  

சில இனங்களில் சந்ததிகள் முன்கூட்டியவை மற்றும் பிறந்த உடனேயே நடக்க இயலும். ஆனால் மற்றவற்றில் இது குழந்தை வளர்ப்பையே முற்றிலும் சார்ந்துள்ளது .  

மார்சுபியல்களில், கரு ஒரு குறுகிய கர்ப்பத்திற்குப் பிறகு மிகவும் முதிர்ச்சியடையாத நிலையில் பிறந்து அதன் தாயின் கருப்பை பையில் மேலும் வளரும்.  

பாலூட்டிகள் மட்டும் மகவை பிரசவிப்பதில்லை. சில ஊர்வன, நீர்-நில வாழ்விகள், மீன் மற்றும் முதுகெலும்பில்லாத உயிரினங்கள் அவற்றின் வளரும் குஞ்சுகளை உள்ளே சுமக்கின்றன. இவற்றில் சில கருமுட்டைகள் தாயின் உடலுக்குள் குஞ்சு பொரிக்கின்றன, மற்றவை விவிபாரஸ், பாலூட்டிகளைப் போலவே கரு அவளது உடலுக்குள் வளரும்.
# யாமினி (இசை விழா)



***யாமினி*** என்பது பெங்களூரில் ஆண்டுதோறும் நடைபெறும் இந்திய பாரம்பரிய இசை விழா ஆகும், இது இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சங்கம் (SPIC MACAY) ஆல் ஏற்பாடு செய்யப்பட்டு பெங்களூர் இந்திய மேலாண்மை நிறுவனத்தில் (**ஐஐஎம்பி**) நடத்தப்படுகிறது.  

## கட்டமைப்பு
2004 ம் ஆண்டில் இருந்து வருடந்தோறும் நடைபெற்று வரும் இந்த இசை நிகழ்ச்சி பொதுவாக இந்திய குடியரசு தினத்திற்கு முந்தைய இரவில் **ஐஐஎம்பி** வளாகத்தில் திறந்த வெளியில் அந்தி முதல் விடியல் வரை (மாலை 6 மணி முதல் காலை 6 மணி வரை) நடைபெறும். முதன்மை அமைப்பாளர்களான ஸ்பிக்மேகேயின் கூற்றுப்படி, இளம் தலைமுறையினரிடையே இந்திய பாரம்பரிய இசை மற்றும் கலைகளை அறிமுகப்படுத்துவதும் மேம்படுத்துவதும் இவ்விழாவின் குறிக்கோள் ஆகும். ஐஐஎம்பியின் புல்வெளிகளில் அமர்ந்து இசை நிகழ்ச்சிகளை பார்க்க வரும் பார்வையாளர்களுக்கு மெத்தைகள், போர்வைகள், தேனீர் மற்றும் தீப்பந்தங்கள் வழங்கப்பட்டன.  

## இசைக்கலைஞர்கள் பட்டியல்
கடந்த சில ஆண்டுகளில் விழா அமைப்பாளர்கள் பல இந்திய பாரம்பரிய இசைக்கலைஞர்கள் மற்றும் நாட்டுப்புற கலைஞர்களை அழைத்தனர். அவற்றில் சிலரின் பெயர்கள்-  
| 2012 | அஸ்வினி பிடே தேஷ்பாண்டே | ஹிந்துஸ்தானி குரல் | > |
| --- | --- | --- | --- |
| கலா ராம்நாத் | இந்துஸ்தானி வயலின் |  |  |
| அலர்மேல் வள்ளி | பரதநாட்டியம் |  |  |
| ஷஷாங்க் சுப்ரமணியம் | கர்நாடக புல்லாங்குழல் |  |  |
| மதுரை டி.என்.சேஷகோபாலன் | கர்நாடக குரல் |  |  |
| 2013 | மாளவிகா சருக்காய் | பரதநாட்டியம் |  |
| விஸ்வ மோகன் பட் | மோகன் வீணா |  |  |
| லால்குடி ஜிஜேஆர் கிருஷ்ணன் & லால்குடி விஜயலட்சுமி | கர்நாடக வயலின் |  |  |
| வசிபுதீன் தாகர் | ஹிந்துஸ்தானி குரல் |  |  |
| பாம்பே ஜெயஸ்ரீ | கர்நாடக குரல் |  |  |
| 2014 | எல்.சுப்ரமணியம் | வயலின் |  |
| ஹைதராபாத் சகோதரர்கள் | கர்நாடக குரல் |  |  |
| கௌசிகி சக்ரவர்த்தி | ஹிந்துஸ்தானி குரல் |  |  |
| தருண் பட்டாச்சார்யா | சந்தூர் |  |  |
| கோனார்க் நாட்டிய மண்டபம் | கோட்டிபுவா நடனம் |  |  |
| 2015 | தனஞ்சயன்ஸ் | பரதநாட்டியம் |  |
| பர்வீன் சுல்தானா | ஹிந்துஸ்தானி குரல் |  |  |
| நித்யானந்த் ஹல்திபூர் | இந்துஸ்தானி புல்லாங்குழல் |  |  |
| கணேஷ் மற்றும் குமரேஷ் | வயலின் |  |  |
| நித்யஸ்ரீ மகாதேவன் | கர்நாடக குரல் |  |  |
| 2016 | ஹரிபிரசாத் சௌராசியா | இந்துஸ்தானி புல்லாங்குழல் |  |
| ஜெயந்தி குமரேஷ் | கர்நாடக வீணை |  |  |
| மார்கி மது | கூடியாட்டம் |  |  |
| சாகேதராமன் | கர்நாடக குரல் |  |  |
| குண்டேச்சா பிரதர்ஸ் | துருபத் | } |  |
# ஜான் கேப்ரியல் போர்க்மேன்


தேசிய அரங்கில் ஃப்ரிடா ஃபோல்டலாக.]]  
***ஜான் கேப்ரியல் போர்க்மேன்*** 1896 ஆம் ஆண்டு நோர்வே நாடக ஆசிரியர் ஹென்ரிக் இப்சனின் நாடகமாகும். இது அவரது இறுதிப் பணியாகும்  

## கதை
ஜான் கேப்ரியல் சிறையில் அடைக்கப்பட்டதன் மூலம் போர்க்மேன் குடும்பத்தின் அதிர்ஷ்டம் குறைந்துவிட்டது. அவன் வங்கியில் பணிபுரிபவன். முதலீட்டாளர்களின் பணத்தை தன் பதவியை வைத்துத் தவறாக பயண்படுத்தியதால் சிறைக்குச் சென்றான். ஜான் கேப்ரியல் போர்க்மேன் விடுதலையாகி 8 ஆண்டுகளுக்குப் பிறகு இக்கதை நடக்கிறது. திருமதி. போர்க்மேன் மற்றும் அவரது இரட்டை சகோதரி எல்லா ரெண்டீம் இளம் எர்ஹார்ட் போர்க்மேனின் எதிர்காலத்திற்காக சண்டையிடுகிறார்கள். *ஜான் கேப்ரியல் போர்க்மேன்* இப்சனின் முந்தைய முப்பது வருடங்களில் இப்சனின் பணியைக் குறிக்கும் இயற்கை மற்றும் சமூக வர்ணனையின் வரிசையைத் தொடர்ந்தாலும், இந்நாடகத்தின் இறுதிச் செயல் நாடக ஆசிரியருக்கு ஒரு புதிய கட்டத்தை பரிந்துரைத்தது. இது அவரது இறுதி குறியீட்டு படைப்பான *இறந்தவர் உயிற்தெழுந்தால்* என்ற புனைவில் பலனளித்தது.  

## பாத்திரங்கள்

- ஜான் கேப்ரியல் போர்க்மேன்
- திருமதி. கன்ஹில்ட் போர்க்மேன்
- எர்ஹார்ட் போர்க்மேன், அவர்களின் மகன்
- எல்லா ரெண்டீம், திருமதி. போர்க்மேனின் இரட்டை சகோதரி
- திருமதி. ஃபேன்னி வில்டன்
- வில்ஹெல்ம் ஃபோல்டல்
- அவரது மகள் ஃப்ரிடா ஃபோல்டல்
- மாலென், வீட்டு வேலை செய்பவர்

## பின்னணி
நோர்வே வரலாற்றாசிரியர் ஹல்வ்டான் கோஹ்ட், இந்த நாடகம் 1851 இல் இப்சென் தனது வாழ்க்கையில் முந்தைய காலகட்டத்திலிருந்து பதிவுசெய்திருக்கக்கூடிய ஒரு சம்பவத்தை அடிப்படையாகக் கொண்டிருக்கக்கூடும் என்று கூறினார்.  

## மறுமலர்ச்சி
1925 ஆம் ஆண்டில், நியூயார்க் நகரத்தின் இளவரசி திரையரங்கில் ஈவா லு கல்லியென் தயாரித்து, இயக்கி, நாடகத்தை வெற்றிகரமாக இயக்கினார். 1926 இல் சிவிக் ரெபர்ட்டரி அரங்கை அவர் உருவாக்கியதற்கு இது ஒரு முக்கியமான படியாகும்.  

2010 இல், அல்ஸ்டர் பேங்க் டப்ளின் நாடகத் திருவிழாவின் ஒரு பகுதியாக அபே அரங்கில் நாடகத்தின் மறுமலர்ச்சி நிகழ்த்தப்பட்டது. ஜேம்ஸ் மெக்டொனால்ட் இயக்கிய ஃபிராங்க் மெக்கினஸின் புதிய பதிப்பில், நடிகர் ஆலன் ரிக்மேன் ஜான் கேப்ரியல் போர்க்மேனாகவும், பியோனா ஷா அவரது மனைவி கன்ஹில்டாகவும், லிண்ட்சே டங்கன் எல்லாாகவும் நடித்தனர். இந்த நாடகம் முன்பு 1928 இல் அபே அரங்கில் நிகழ்த்தப்பட்டது 2011 இல், தயாரிப்பு நியூயார்க்கிற்கு மாற்றப்பட்டது மற்றும் அது கலவையான விமர்சனங்களைப் பெற்றது.  

## தழுவல்கள்
2015 ஆம் ஆண்டில், டேவிட் எல்ட்ரிட்ஜ் இந்த நாடகத்தை ஹெலன் பெர்ரி இயக்கிய இரண்டு-பகுதி தயாரிப்பாக மாற்றினார். மார்ச் 8 மற்றும் 15 ஆம் தேதிகளில் பிபிசி ரேடியோ 4 இல் ஒளிபரப்பப்பட்டது. இதில் டேவிட் த்ரெல்ஃபால் போர்க்மேனாகவும், சூசன்னா ஹார்கர் எல்லா ரென்தீமாகவும், கில்லியன் பெவன் திருமதி. போர்க்மேனாகவும், வில்ஹெல்ம் ஃபோல்டலாக பிலிப் ஜாக்சனும், எர்ஹார்ட் போர்க்மேனாக லூக் நியூபெரியும் நடித்திருந்தனர் .  

ஆகஸ்ட் 2017 இல், எடின்பர்க் ஃப்ரிஞ்சுத் திருவிழாவின் ஒரு பகுதியாக, ஃ*பாக்ஸ் மற்றும் ஆர்க்கிட் தியேட்டர் கம்பெனியி*ன் சமகால மொழிபெயர்ப்பு மற்றும் தழுவலின் அடிப்படையில் ஆங்கிலத்தில் ஒரு புதிய தயாரிப்பானது ஏழு கதாபாத்திரங்களைச் சித்தரிக்கும் இரண்டு நடிகர்களால் நிகழ்த்தப்பட்டது. அது "(என் தந்தை) ஜான் கேப்ரியல் போர்க்மேன்" என்று தலைப்பிடப்பட்டது.  

2022 ஆம் ஆண்டில், நாடகம் ஒரு புதிய மொழிபெயர்ப்பில் நிகழ்த்தப்பட்டது. லண்டனில் உள்ள பிரிட்ஜ் அரங்கில், சைமன் ரஸ்ஸல் பீல் முக்கியக் கதாபாத்திரத்தில் நடிக்க, இது மிகவும் நவீன காலத்திற்கு ஏற்றதாகப் புதுப்பிக்கப்பட்டது.
# விக்கிப்பீடியா:விக்கித்திட்டம் தமிழ்த் திரைப்படம்

தமிழ்ச் சூழலில் திரைப்படம் என்பது முக்கிய இடம் வகிக்கிறது. அந்த வகையில், தமிழ் விக்கிப்பீடியாவில் தமிழ்த் திரைப்படம் சார்ந்த கட்டுரைகள் சுமார் 6,000 இருக்கலாம். இக்கட்டுரைகளை மேம்படுத்துவதற்கான திட்டப் பக்கம் இதுவாகும்.  

## திட்டங்கள்
1. விக்கிப்பீடியா:விக்கித்திட்டம் தமிழ்த் திரைப்படம்/1975 வரை
1. விக்கிப்பீடியா:விக்கித்திட்டம் தமிழ்த் திரைப்படம்/1976 முதல் 2000 வரை
1. விக்கிப்பீடியா:விக்கித்திட்டம் தமிழ்த் திரைப்படம்/2001 முதல் இன்று வரை
1. விக்கிப்பீடியா:விக்கித்திட்டம் தமிழ்த் திரைப்படம்/படிமப் பதிவேற்றங்கள்
1. விக்கிப்பீடியா:விக்கித்திட்டம் தமிழ்த் திரைப்படம்/பகுப்புகள் ஒழுங்கமைவு

## தரவுகள்
1. :
1. [[:

## வார்ப்புரு
இத்திட்டத்தின் மூலம் உருவாக்கப்பட்ட கட்டுரைகளின் பேச்சுப் பக்கத்தில் கீழ்க்காணும் வார்ப்புருவை இடப் பரிந்துரைக்கப்படுகின்றது:  

## ஒழுங்கமைப்புப் பணிகள்
தமிழ்த் திரைப்படம் திட்டம் ஆரம்பிக்கப்படுவதற்கு முன்பாக *திரைப்படம் திட்டம்* ஆரம்பிக்கப்பட்டுள்ளது. எனவே, தமிழ்த் திரைப்படம் குறித்த கட்டுரைகள் பலவற்றின் பேச்சுப் பக்கங்களில் *திரைப்படம் திட்டத்திற்குரிய வார்ப்புரு* உள்ளது. இதனை இற்றைப்படுத்த வேண்டும்.  

## துணைப் பக்கங்கள்
[[விக்கிப்பீடியா:விக்கித்திட்டம் தமிழ்த் திரைப்படம்/வழிகாட்டல்கள்  

## பங்களிப்பாளர்கள்
1. மா. செல்வசிவகுருநாதன்
1. சா. அருணாசலம்
# சிம்லா மக்களவைத் தொகுதி



**சிம்லா மக்களவைத் தொகுதி** (*Shimla Lok Sabha constituency*) இந்தியாவின் இமாச்சலப் பிரதேச மாநிலத்திலுள்ள 4 மக்களவைத் தொகுதிகளுள் ஒன்றாகும். இது சோலன், சிர்மௌர் மற்றும் சிம்லா மாவட்டத்தின் பகுதிகளை உள்ளடக்கியது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும்.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 17 சட்டமன்றத் தொகுதிகள் அடங்கியுள்ளன.  

| எண் | பெயர் |  |  |  |  |
| --- | --- | --- | --- | --- | --- |
| சோலன் | 50 | அர்க்கி | பொது | இந்திய தேசிய காங்கிரஸ் | சஞ்சய் |
| 51 | நாலாகட் | பொது | சுயேச்சை | கிருஷண் லால் தாக்கூர் |  |
| 52 | தூன் | பொது | இந்திய தேசிய காங்கிரஸ் | ராம் குமார் |  |
| 53 | சோலன் | பட்டியல் சாதியினர் | இந்திய தேசிய காங்கிரஸ் | தானி ராம் சாண்டில் |  |
| 54 | கசௌலி | பட்டியல் சாதியினர் | இந்திய தேசிய காங்கிரஸ் | வினோத் சுல்தான்புரி |  |
| சிர்மௌர் | 55 | பச்சாத் | பட்டியல் சாதியினர் | பாரதிய ஜனதா கட்சி | ரீனா காஷ்யப் |
| 56 | நாஹன் | பொது | இந்திய தேசிய காங்கிரஸ் | அஜய் சோலங்கி |  |
| 57 | ஸ்ரீ ரேணுகாஜி | பட்டியல் சாதியினர் | இந்திய தேசிய காங்கிரஸ் | வினய் குமார் |  |
| 58 | பௌண்டா சாகிப் | பொது | பாரதிய ஜனதா கட்சி | சுக் ராம் |  |
| 59 | சிலாய் | பொது | இந்திய தேசிய காங்கிரஸ் | ஹர்ஷ்வர்தன் சௌகான் |  |
| சிம்லா | 60 | சௌபால் | பொது | பாரதிய ஜனதா கட்சி | பல்பீர் சிங் வர்மா |
| 61 | தியோக் | பொது | இந்திய தேசிய காங்கிரஸ் | குல்தீப் சிங் ராத்தோர் |  |
| 62 | கசும்பதி | பொது | இந்திய தேசிய காங்கிரஸ் | அனிருத் சிங் |  |
| 63 | சிம்லா | பொது | இந்திய தேசிய காங்கிரஸ் | ஹரீஷ் ஜனார்த்தா |  |
| 64 | சிம்லா ஊரகம் | பொது | இந்திய தேசிய காங்கிரஸ் | விக்ரமாதித்ய சிங் |  |
| 65 | ஜுப்பல்-கோட்காய் | பொது | இந்திய தேசிய காங்கிரஸ் | ரோகித் தாக்கூர் |  |
| 67 | ரோஹரூ | பட்டியல் சாதியினர் | இந்திய தேசிய காங்கிரஸ் | மோகன் லால் பிரக்தா | } |

## வென்றவர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1971 | பர்தாப் சிங் | இந்திய தேசிய காங்கிரஸ் |
| 1977 | பாலக் ராம் | ஜனதா கட்சி |
| 1980 | கிருஷண் தத் சுல்தான்புரி | இந்திரா காங்கிரஸ் |
| 1984 | இந்திய தேசிய காங்கிரஸ் |  |
| 1989 |  |  |
| 1991 |  |  |
| 1996 |  |  |
| 1998 |  |  |
| 1999 | தானி ராம் சந்தில் | இமாச்சல் விகாஸ் காங்கிரஸ் |
| 2004 | இந்திய தேசிய காங்கிரஸ் |  |
| 2009 | வீரேந்தர் காஷ்யப் | பாரதிய ஜனதா கட்சி |
| 2014 |  |  |
| 2019 | சுரேஷ் குமார் காஷ்யப் | } |
# அபிலாசு பிள்ளை


**அபிலாசு பிள்ளை** (*Abhilash Pillai*) இந்தியாவைச் சேர்ந்த ஒரு திரைக்கதை எழுத்தாளர் ஆவார். மலையாளத் திரைப்படத் துறையில் முக்கியமாகப் பணிபுரியும் நடிகராகவும் உள்ளார் . உன்னி முகுந்தன் நடித்து 2022 ஆம் ஆண்டில் வெளியாகி அதிக வசூல் செய்த மலையாளத் திரைப்படமான மாளிகைப்புறம் , அமலா பால் நடித்த கடாவர், சுராச்சு வெஞ்சாரமூடு நடித்த வளவு மற்றும் ரோசன் மேத்யூ மற்றும் அன்னா பென் நடித்த நைட் டிரைவ் போன்ற திரைப்படங்களின் திரைக்கதை எழுத்தாளர் என்று அபிலாசு அறியப்படுகிறார். . சௌந்தர்யா ரஜினிகாந்துடன் இணைந்து வரவிருக்கும் தமிழ்த் திரைப்படத்திற்காக சமீபத்தில் செய்திகளில் இடம்பெற்றுள்ளார். .  

## திரைப்படவியல்
| எழுத்தாளர் | நடிகர் |  |
| --- | --- | --- |
| 2022 | *நைட் டிரைவ்* | மலையாளம் |
| *கடாவர்* | தமிழ் |  |
| *பத்தம் வளவு* | மலையாளம் |  |
| *மாளிகைப்புறம்* | மலையாளம் |  |
# நிதி சிங்


**நிதி சிங்** (*Nidhi Singh*) என்பவர் இந்தியத் தொலைக்காட்சி மற்றும் திரைப்பட நடிகை ஆவார். இவர் *தி வைரல் பீவர்* மற்றும் *பிசுவபதி சர்க்கார்* (2014-16) ஆகியோரால் உருவாக்கப்பட்ட *நிரந்தர அறை தோழர்கள்* எனும் இந்திய வலைத் தொடரில் தன்யா நாக்பால் என்ற கதாபாத்திரத்தில் நடித்தார். 2018ஆம் ஆண்டு தில் *ஜுங்லீ* படத்தில் டாப்சி பன்னு மற்றும் சாகிப் சலீமுடன் ஆயிஷா குமாராக நடித்தார். இவர் 2013-ல் *குலி கிட்கி* என்ற பன்மொழி குறும்படத்தின் மூலம் அறிமுகமானார். ஐடிஏ விருதுகளில் சிறந்த நடிகைக்கான இந்தியத் தொலைக்காட்சி அகாதமி விருதுக்குப் பரிந்துரைக்கப்பட்டார்.  

## வாழ்க்கை
நிதி சிங் 1986-ல் இந்தியாவின் உத்தரப் பிரதேச மாநிலம் அலகாபாத்தில் பிறந்தார். அலகாபாத்தில் உள்ள தூய மரியாள் கன்னிமாடக் கல்லூரியில் படித்தார். இவரது தந்தை பிரேந்திர சிங் இந்திய ரயில்வே பணியாளர். நிதியின் அண்ணன் ரிஷப் சிங் மற்றும் ஒரு தம்பி ஷஷ்வத் சிங் ஆவர். ஷஷ்வத் சிங் இந்தி மற்றும் தமிழ் பாடகர் ஆவார்.  

## திரைப்படவியல்
| 2013 | *குலி கிட்கி* | வீட்டுப் பெண் | ஆங்கிலம், இந்தி | குறும்படம் |
| --- | --- | --- | --- | --- |
| 2013 | *தி டிராமா ஆஃப் தி டாகர்* | நிகாரிகா | ஆங்கிலம் | குறும்படம் |
| 2017 | *பிரிஜ் மோகன் வாழ்க* | சிவீட்டி | இந்தி |  |
| 2018 | *தில் ஜுங்லீ* | ஆயிஷா குமார் | இந்தி |  |
| 2020 | *பஹுத் ஹுவா சம்மான்* | பாபி திவாரி | இந்தி |  |
| 2022 | *டோபாரா* | பாவனா அவஸ்தி | இந்தி | } |
| 2014– 2016 | *நிரந்தர அறை தோழர்கள்* | தன்யா நாக்பால் | யூடியூப், எம் எக்ஸ் பிளேயர், டிவிஎப் பிளே |  |
| --- | --- | --- | --- | --- |
| 2015 | *பிட்செர்சு* | ஆர்த்தி | யூடியூப், எம் எக்ஸ் பிளேயர், டிவிஎப் பிளே | கேமியோ |
| *மனிதனின் உலகம்* | தொடர்ந்து பிக் அப் லைன் பெண் | யூடியூப் ஒய் பிலிம்சு |  |  |
| 2017 | *நகைச்சுவையாக உங்களுடையது* | நிருபர் | எம்எக்ஸ் பிளேயர் | கேமியோ |
| 2018 | *அபாரன்-சப்கா கேடேகா* | ரஞ்சனா ஸ்ரீவஸ்தவா | ஏ.எல்.டி.பாலாஜி |  |
| 2019 | முதிர்ச்சியற்றது | சோனம் டீச்சர் | எம்எக்ஸ் பிளேயர் | கேமியோ |
| *எம். ஓ. எம்- செவ்வாய் கிரகத்தின் மீது பணி* | நீது சின்ஹா | ஏல்டி பாலாஜி மற்றும் ஜீ5 |  |  |
| 2020 | *ஜிந்தகி சுருக்கமாக* | அண்டை |  |  |
| *அபய்* | குஷ்பு | ஜீ5 |  |  |
| *வீட்டிலிருந்து வகாலட்* | ராதிகா சென் | அமேசான் பிரைம் வீடியோ |  |  |
| *பரிவார்-பியார் கே ஆகே போர்* | மந்தாகினி நாராயணன் அல்லது குட்டன் | டிஸ்னி+ ஹாட் ஸ்டார் |  |  |
| *பொருந்தவில்லை* | வார்டன் | நெற்ஃபிளிக்சு |  |  |
| *அடர் 7 வெள்ளை* | டெய்சி | ஜீ5 |  |  |
| 2022 | *அபாரன்-சப்கா கேடேகா டோபரா* | ரஞ்சனா ஸ்ரீவஸ்தவா | ஊட் | } |
# அபிராம் நந்தா


**அபிராம் நந்தா** (*Abhiram Nanda*) என்பவர் பன்னாட்டு அளவில் புகழ்பெற்ற இந்தியப் புல்லாங்குழல் கலைஞர் ஆவார். இவர் பாரம்பரிய மற்றும் நவீன இசை இரண்டிலும் புல்லாங்குழல் வாசித்துவருகிறார். அரிபிரசாத் சௌராஷியா மற்றும் மோகினி மோகன் பட்நாயக் போன்ற குருக்களிடம் புல்லாங்குழல் வாசிக்க கற்றுக்கொண்டார்.  

இந்தியாவின் பல்வேறு பகுதிகளில் மட்டுமின்றி சுமார் 53 வெளிநாடுகளிலும் புல்லாங்குழல் வாசித்து பலரது பாராட்டுக்களை பெற்றுள்ளார், நந்தா. பல உள்ளூர் மாணவர்கள் மற்றும் வெளிநாட்டினர் இவரிடம் புல்லாங்குழல் வாசிக்க கற்கிறார்கள். புல்லாங்குழல் தயாரிப்பதில் வல்லவரான இவரிடம் பல வெளிநாட்டுப் புல்லாங்குழல் கலைஞர்கள் புல்லாங்குழல் பெற்றுள்ளனர்.  

## இளமை
அபிராம் நந்தா, அசோக் குமார் நந்தா மற்றும் காந்திலதா ஆகியோருக்கு மகனாக ஒடிசா மாநிலம் ஜகத்சிங்பூர் மாவட்டத்தில் உள்ள தெரடோங்கில் பிறந்தார். இவரது தந்தை பொறியாளர் என்றாலும், புல்லாங்குழல் வாசிப்பதிலும் நடிப்பதிலும் பிரியம் கொண்டவர். இவரது சகோதரர் பிந்து நந்தா ஒரு பிரபலமான திரைப்பட நடிகர். பிந்து நந்தா கல்லீரல் தொடர்பான நோயால் மார்ச் 1, 2023 அன்று இறந்தார்.  

## தொழில்
அபிராம் நந்தா தொண்ணூறுகளின் தொடக்கத்தில் புல்லாங்குழல் வாசிப்பவராக தனது வாழ்க்கையைத் தொடங்கினார். 1995ல், கோவா இளைஞர் விழாவில் புல்லாங்குழல் வாசித்ததற்காகத் தேசிய இளைஞர் விருதை வென்றார். அரிபிரசாத் சௌராசியாவிடம் புல்லாங்குழல் கற்றுக்கொண்ட பிறகு, பல மேடை நிகழ்வுகளில் குருவுடன் புல்லாங்குழல் வாசிக்கும் வாய்ப்பு இவருக்குக் கிடைத்தது. இதனை தொடர்ந்து வெளிநாடுகளிலும் இசைநிகழ்ச்சிகளில் புல்லாங்குழல் வாசிக்கும் வாய்ப்பு கிடைத்தது.  

ஒடிசி இசை மற்றும் ஒடிசி நடனத்தில் புல்லாங்குழல் முக்கிய கருவியாக உள்ளதால் பல ஒடிசி நடனக் கலைஞர்களுடன் இணைந்து நடித்துள்ளார் நந்தா பணியாற்றியுள்ளார்.  

## விருதுகள்
மும்பையில் உள்ள சுர் சிங்கர் நிறுவனம் மதிப்புமிக்க சூர் மணி பட்டத்தை 2009-ல் இவருக்கு வழங்கியுள்ளது.
# வார்ப்புரு:Infobox public transit accident

|=} }}  
| captionstyle = padding:0.35em 0.35em 0.25em;line-height:1.25em;  
| caption = }  

| image2 = }  
| caption2 = }  

| image3 =  

| image4 = }}  

| labelstyle = white-space:nowrap;padding-:0.65em;  
| datastyle = line-height:1.3em;  

| header1 =  
| label2 = நாள்  
| data2 =  

| label4 = இடம்  
| data4 =  

| label5 = ஆளுகூறுகள்  
| data5 = }  

| label6 = நாடு  
| data6 = }  

| label7 = தடம்  
| data7 = }  

| label8 = Operator  
| data8 = }  

| label9 = உரிமையாளர்  
| data9 = }  

| label10 = சேவை  
| data10 = }  

| label11 = Incident type  
| data11 = }  

| label12 = காரணம்  
| data12 = }  

| header13 =  

| label14 = பேருந்து  
| data14 = }  

| label15 = தொடருந்துகள்  
| data15 = }  

| label16 = வாகனங்கள்  
| data16 = }  

| label17 = பயணிகள்  
| data17 = }  

| label18 = பணியாளர்கள்  
| data18 = }  

| label19 = பாதசாரிகள்  
| data19 = }  

| label20 = இறப்புகள்  
| data20 = }  

| label21 = காயம்  
| data21 = }  

| label22 = காணாமல் போனோர்  
| data22 = }  

| label23 = இழப்பு  
| data23 = }  

| label24 = சொத்து  
| data24 = }  

| data25 =  

| belowstyle = -top: #aaa solid  
| below = }  
}}<noinclude>  

</noinclude>
# Module:WikidataIB/i18n

local i18n = {  
["errors"] =  
{  
["property-not-found"] = "Property not found.",  
["No property supplied"] = "No property supplied",  
["entity-not-found"] = "Entity not found.",  
["unknown-claim-type"] = "Unknown claim type.",  
["unknown-entity-type"] = "Unknown entity type.",  
["qualifier-not-found"] = "Qualifier not found.",  
["site-not-found"] = "Site not found.",  
["labels-not-found"] = "Labels not found.",  
["descriptions-not-found"] = "Descriptions not found.",  
["aliases-not-found"] = "Aliases not found.",  
["unknown-datetime-format"] = "Unknown datetime format.",  
["local-article-not-found"] = "Local article not found",  
["dab-page"] = " (dab)",  
},  
["months"] =  
{  
"January", "February", "March", "April", "May", "June",  
"July", "August", "September", "October", "November", "December"  
},  
["century"] = "century",  
["BC"] = "BC",  
["BCE"] = "BCE",  
["ordinal"] =  
{  
[1] = "",  
[2] = "",  
[3] = "",  
["default"] = ""  
},  
["filespace"] = "File",  
["Unknown"] = "Unknown",  
["NaN"] = "Not a Number",  
-- set the following to the name of a tracking category,  
-- e.g. "", or "" to disable:  
["missinginfocat"] = "Kategori:Articles without Wikidata information",  
["editonwikidata"] = "Edit on Wikidata",  
["latestdatequalifier"] = function (date) return "before " .. date end,  
-- some languages, e.g. Bosnian use a period as a suffix after each number in a date  
["datenumbersuffix"] = "",  
["list separator"] = ", ",  
["multipliers"] = {  
[0] = "",  
[3] = " thousand",  
[6] = " million",  
[9] = " billion",  
[12] = " trillion",  
}  
}  

return {  
i18n = i18n  
}
# லபுவான் நகராட்சி


**லபுவான் நகராட்சி** அல்லது **லபுவான் கார்ப்பரேசன்** (மலாய்: *Perbadanan Labuan*; (சுருக்கம்: **PL**) ஆங்கிலம்: *Labuan Corporation*); என்பது மலேசியா, லபுவான் கூட்டரசு பிரதேசத்தை (*Federal Territory of Labuan)* நிர்வகிக்கும் ஓர் உள்ளூராட்சிக் கழகம் (*Local Authority*) ஆகும்.  

இந்த நிறுவனம் மலேசிய கூட்டரசு பிரதேசங்களின் அமைச்சின் (*Ministry of the Federal Territories*) கீழ் உள்ளது. விசுமா பெர்பாடானான் லபுவான் (*Wisma Perbadanan Labuan*) என்று அழைக்கப்படும் அதன் தலைமை தலைமையகம் லபுவான் நகரில் டேவான் சாலையில் (*Jalan Dewan*) அமைந்துள்ளது.  

## பொறுப்பு

- பொதுச் சுகாதாரம் (*Public Health Sanitation*)
- கழிவு மேலாண்மை (*Waste Removal Management*)
- நகரத் திட்டமிடல் (*Town Planning*)
- சுற்றுச்சூழல் பாதுகாப்பு (*Environmental Protection*)
- கட்டடங்கள் கட்டுப்பாடு (*Building Control*)
- சமூகப் பொருளாதார மேம்பாடு (*Social Economic Development*)
- பொது பராமரிப்பு (*General Maintenance*)
- நகர்ப்புற உள்கட்டமைப்பு (*Urban Infrastructure*)

## வரலாறு

லபுவான் நகராட்சி, 2001 சூலை 1-ஆம் தேதி; சட்டம் 609, பெர்பாடானான் லபுவான் சட்டம் 2001 (*Act 609, Perbadanan Labuan Act 2001*) எனும் சட்டத்தின் கீழ் நிறுவப்பட்டது. இது லபுவான் மேம்பாட்டு ஆணையம் (*Labuan Development Authority*) (**LDA**) மற்றும் லபுவான் ஊராட்சி மன்றம் (*Labuan Municipal Council*) (**MPL**) ஆகிய இரண்டு நிறுவனங்களுக்கும் இடையிலான ஓர் இணைப்பாகும்.  

## நகராட்சி துறைகள்

1. உள்துறை தணிக்கை Internal Audit
1. சட்ட ஆலோசகர் Legal Advisor
1. சொத்து மேலாண்மை & மதிப்பீடு Property Management & Assessment
1. நிர்வாகம் Administration
1. கணக்கு மற்றும் நிதி மேலாண்மை Account & Financial Management
1. மனித வள மேலாண்மை Human Resource Management
1. கலை, கலாசாரம் & சுற்றுலா Art, Culture & Tourism
1. தகவல் மேலாண்மை Information Management
1. லாபுவான் பொது நூலகம் Labuan Public Library
1. திட்டம் & பொறியியல் Project & Engineering
1. திட்டமிடல் & கட்டடக் கட்டுப்பாடு Planning & Building Control
1. நகர சேவைகள் Township Services
1. சமூக-பொருளாதார மேம்பாடு Socio-Economy Development
1. ஒருங்கிணைப்பு, கவனிப்பு, மதிப்பீடு மற்றும் தாக்க ஆய்வு Coordination, Observation, Assessment & Impact Survey
1. அமலாக்கத் துறை Department Of Enforcement
# மகிசாடல் தேர் யாத்திரை



மேற்கு வங்கமாநிலம், புர்பா மேதினிபூர் மாவட்டத்தில் உள்ள மகிசாடலில் ஆண்டுதோறும் **மகிசாடல் தேர் யாத்திரை** நடத்தப்படுகிறது.இந்த *தேரோட்டம்* 1776 ஆம் ஆண்டு மகிசாடல் ராச்சியத்தை ஆண்ட அரசி ஜானகி தேவியால் தொடங்கப்பட்டது.  

## தேரின் அமைப்பு
இந்த தேரோட்டத்தில் பயன்படுத்தப்படும் தேர் பல ஆண்டுகளில் பல மாற்றங்களுக்கு உட்பட்டுள்ளது, ஆனால் அதன் முக்கிய அமைப்பு கடந்த 250 ஆண்டுகளாக அப்படியே உள்ளது. முதலில் 17 அடுக்குகளைக் கொண்டதாக காணப்பட்ட தேரின் அமைப்பு 1860 ம் ஆண்டில் 13 அடுக்குகளாகக் குறைக்கப்பட்டது, கீழிருக்கும் நான்கு முனை உச்சிகளிலும் கொடிகளை வைத்திருக்கும் மனிதர்களின் மரச் சிலைகளும் அமைக்கப்பட்டுள்ளது. இந்த அடுக்கு மரத் தேர் மொத்தமாக கொடி மற்றும் கலசங்களுடன் இணைந்து 75 அடி உயரம் கொண்டது மேலும் அடிவாரத்தில் 28 அடி X 28 அடி அளவுகள் அகலத்தைக் கொண்டதுமாகும்.. தேரின் சுவர்கள் பிரகாசமாக வர்ணங்களால் பூசப்பட்டு சிலைகள் மலர்களால் அலங்கரிக்கப்பட்டுள்ளன. இந்த உயரமும் பிரம்மாண்டமான தேர் 36 சக்கரங்களைக் கொண்டுள்ளது.ரதம் நான்கு தடித்த கயிறுகளால் இழுக்கப்படுகிறது, அதில் ஒன்று பெண்களுக்கு ஒதுக்கப்பட்டுள்ளது.  

2022 ம் ஆண்டு நடைபெற்ற ரத யாத்திரையை மகிசாடல் மன்னர் ஹரிபிரசாத் கர்க் துவக்கி வைத்தார். பல்கியில் (பல்லக்கு) வரும் அரசர் தேரின் கயிற்றில் முதல் இழுவையை ஆரம்பித்து ரத யாத்திரையைத் தொடங்குகிறார். தொடக்க விழா துப்பாக்கி சுடுதல் மூலம் தொலைதூரத்தில் இருக்கும் மக்களுக்கு அறிவிக்கப்படும்.மேலும் அவ்வப்போது ரத யாத்திரை முழுவதும் துப்பாக்கி சூடு தொடர்கிறது. இந்த தேரோட்டத்தை முன்னிட்டு மகிசாடலில் ஒரு தாற்காலிகள் கண்காட்சியும் நடைபெற்றது. 1776  
## மேலும் பார்க்கவும்

- மகேஷ் ரதயாத்திரை
- குப்திபாரா ரதயாத்திரை
- தாம்ராய் ரதயாத்திரை
# இரசலிங்கம்

**இரசலிங்கம்** (**Rasalingam** or **Parada Lingam**), சைவ சமயத்தின் சைவப் பிரிவில் இலிங்க வழிபாடு முதன்மையான இடத்தில் உள்ளது. வாய்ந்தது. கருங்கல், மரம், பாதரசம் போன்ற பொருட்களைக் கொண்டு மக்கள் இலிங்கம் செய்து வழிபட்டனர். பாதரசத்தால் செய்யப்பட்ட இலிங்கமே இரசலிங்கம் என்பர். தமிழ்நாட்டில் சித்தர்கள் திரவ நிலையில் உள்ள பாதரசத்தை கந்தகத்துடன் கலந்து திடமான நிலைக்கு கொண்டு வந்து இலிங்கம் செய்து வழிபட்டனர்.  
சித்தர்கள் சிவ பூசைகளில் பாதரச இலிங்கத்தை வைத்து தியானம் செய்து வழிபட்டனர். தமிழ் சித்த மருத்துவத்தில் பாதரசம் சிவனின் அடையாளமாகப் பார்க்கப்பட்டது.  

## பாதரச லிங்கம் உள்ள கோயில்கள்
- வடதிருமுல்லைவாயில் மாசிலாமணீசுவரர் கோயில்
- பிஜப்பூர் சிவன் கோயில்
- தியானலிங்கம், கோயம்புத்தூர்
# புசு திமா



**புசு திமா** (**பிஷு** **திமா** ) என்பது இந்தியா வில் உள்ள அசாம் மற்றும் நாகலாந்து போன்ற வடகிழக்கு மாநிலங்களில் வாழும் பழங்குடி இனமான திமாசாவினரால் ஒவ்வொரு வருடமும் மிகப்பெரிய அறுவடை திருவிழாவாக கொண்டாடப்படும் கலாச்சார விழாவாகும். இந்த பகுதிகளில் உள்ள பல்வேறு கிராமங்களில் தானிய அறுவடை முடிந்த பிறகு பொதுவாக ஜனவரி மாதத்தில் இந்த விழா கொண்டாடப்படுகிறது.  

## நடனம்
மூன்று நாட்கள் நடைபெறும் இவ்விழாவில், திமாசா பழங்குடி சமூகத்தினர் அனைவரும்  தங்கள் கலாச்சாரத்தின் பாரம்பரிய உடையை அணிந்து தங்களின் நாட்டுப்புற இசைக்கருவிகளான இசைக்கருவிகள் முதல் நாளில் இருந்து கடைசி நாளான மூன்றாம் நாள் வரை தொடர்ச்சியாக இசைக்கப்படவேண்டும் என்பது ஒரு சடங்காகும். சிறுவர், சிறுமியர் தங்கள் பாரம்பரிய உடையுடன் வந்து திருவிழாவில் நடனமாடி இரவு முழுவதும்  கொண்டாடுவார்கள்.
# மேரா கௌ சோங்பா


**மேரா கௌ சோங்பா** அல்லது **மேரா வயுங்கப்பா** அல்லது **மேரா தாமே தான்பா** என்று பல்வேறு பெயர்களில் அழைக்கப்படும் இந்த கலாச்சார திருவிழா, இந்தியாவின் மணிப்பூர் மாநிலத்தில் வசிக்கும் மெய்தி பழங்குடி மக்கள் உட்பட அங்கு வசிக்கும் ஒவ்வொரு பழங்குடி இனக்குழுக்களாலும் ஒற்றுமையின் விழாவாக கொண்டாடப்படுகிறது. மெய்தி நாட்காட்டியின் மேரா மாதத்தின் சந்திர நாளான பதினைந்தாம் தேதி இவ்விழா கொண்டாடப்படுகிறது.  

மணிப்பூர் மாநிலத்தில் உள்ள பல்வேறு இனக்குழுக்களுக்கு இடையே உள்ள ஒற்றுமையை நினைவுபடுத்தும் ஒரு அடையாளமாகவும், மேலும்*'மணிப்பூரி தேசியவாதத்தின் கருத்தை வலுப்படுத்தும்* விதமாகவும், இவ்விழா நீண்ட காலமாக கொண்டாடப்படுகிறது.  

சனா கோனுங் என்று அழைக்கப்படும் மணிப்பூரின் அரச குடும்பத்தின் அரண்மனையான காங்லாவின் மைதானத்தில் ஒவ்வொரு பழங்குடி இனத்தவரும் அவர்களின் இன ஆடைகளையும், அணிகலன்களையும், போர்கருவிகளையும் அணிந்து வந்து, அரச குடும்பத்தின் முன்பாக தங்களின் கலாச்சாரத்தை அடையாளப்படுத்தும் விதமாக கலை நிகழ்ச்சிகள், நடனங்கள், இசை நிகழ்ச்சிகள், பொய் சண்டைகள் என வெளிப்படுத்துவார்கள்.மன்னர் மற்றும் பழங்குடி தலைவர்களுக்கு இடையே பரிசுப் பரிமாற்றம் மற்றும் கலாச்சார நிகழ்ச்சிகள் மற்றும் விளையாட்டு நிகழ்ச்சிகள் ஆகியவைகள் இதன் முக்கிட்டா அம்சங்களாகும்.  

## வரலாறும் கொண்டாட்டமும்
இந்த திருவிழா கிபி முதல் நூற்றாண்டில் நோங்டா லைரன் பகாங்பாவின் காலத்திலிருந்தே தொடங்கியது, 1891 க்கு முன், இந்த திருவிழா கங்க்லா கோட்டையில் உள்ள நுங்கோய்பியிலும், தென்மேற்கில் உள்ள கங்லாசாவிலிருந்து மேற்கு திசையில், உள்ள லம்பாக் மைதானத்திலும் நடத்தப்பட்டது.  

ஒவ்வொரு ஆண்டும், செப்டம்பர்/அக்டோபரில் வரும் மேரா மாதத்தில், ஹூ சோங்பா திருவிழா கொண்டாடப்படுகிறது, இதில் அனைத்து பழங்குடித் தலைவர்கள் அல்லது குல்லக்பாக்கள் அவர்களோடு சுற்றியுள்ள மலைப்பகுதிகளைச் சேர்ந்த பழங்குடி மக்களும் திரளாக பங்கேற்கின்றனர்.  

மேரா ஹூ சோங்பா திருவிழா உண்மையில் ஆயிரக்கணக்கானோர் கூடும் ஒரு பெரிய திருவிழா, எனவே, தங்கும் இடம் மற்றும் விருந்துக்கான ஏற்பாடுகள் மணிப்பூர் மன்னரின் நேரடி மேற்பார்வையில் செய்யப்படுகிறது; பழங்குடியினர் விவகார அலுவலகம் (ஹாவோ மச்சா லோயிசாங்) இந்த விழாவின் முழுப் பொறுப்பையும் கொண்டுள்ளது.  

திருவிழா ஒரு பெரிய விருந்துடன் முடிவடைகிறது; உணவில் உலர்ந்த மீன், மாடுகள், எருமைகள், நாய்கள் போன்றவற்றின் கறி வழங்கப்படும். விழாவில் பங்குகொள்ளும் அனைவரும் தங்களுக்கு விருப்பமான இறைச்சியை எடுத்துக் கொள்ளவும், அவர்கள் விரும்பும் பானத்தை அனுபவிக்கவும் அனுமதிக்கப்படுகிறார்கள். மணிப்பூரின் அனைத்து மலைவாழ் பழங்குடியினரும் கலந்துகொள்ளும் இந்த திருவிழா மணிப்பூரில் உள்ள மிகப்பெரிய திருவிழாவாகும்.
# மைலாரா கூடுகை

**மைலாரா கூடுகை** என்பது தென்னிந்தியாவின் கர்நாடகா மற்றும் அதன் அண்டை மாநிலங்களான தெலுங்கானா, ஆந்திரா மற்றும் மகாராஷ்டிரா ஆகிய மாநிலங்களில் இருந்தும் எட்டு முதல் பத்து இலட்சம் வரையிலான மக்கள் கலந்து கொள்ளும் மிகப்பெரிய கண்காட்சி கூடுகையாகும்.கர்நாடகாவின் விஜயநகர மாவட்டத்தின் ஹடகாலி தாலுகாவில் அமைந்துள்ள மைலாரா, ஒரு ஆன்மிக யாத்ரீக மையமாக அமைந்துள்ளது. துங்கபத்திரை ஆற்றில் இருந்து சுமார் இரண்டு கி. மீ தொலைவில் அமைந்துள்ள இந்த ஊரில் இந்து கடவுளான சிவபெருமானுக்கு **மைலாரா லிங்கேஸ்வரர் கோயில்** உள்ளது. [[கர்னிகோட்சவா அல்லது தீர்க்கதரிசனம் எனப்படும் கர்நாடகாவின் குருபா கவுடா சமூகம் பின்பற்றும் ஒரு பழங்கால பாரம்பரிய நிகழ்வு, ஒவ்வொரு ஆண்டும்இந்த கூடுகையின் போது ஏற்பாடு செய்யப்படுகின்றது. இது பொதுவாக பிப்ரவரி மாதத்தில் நடத்தப்படுகிறது. நியமிக்கப்பட்ட **கோரவா**, பத்து அல்லது பன்னிரண்டு அடி மர வில்லின் மேல் நின்று, வரும் ஆண்டில் என்ன எதிர்பார்க்க வேண்டும் என்று தீர்க்கதரிசனம் கூறி, உயரத்தில் இருந்து கீழே குதிக்கும் போது பக்தர்களால் பிடிக்கப்படுகிறார். மைலாரா லிங்கேஷ்வராவினைப் பின்பற்றி வாழ்கின்ற கோரவா சமூகத்தினர், கம்பளியாலான தலைக்கவசம் மற்றும் பாரம்பரிய மேலங்கி அணிந்து, தீர்க்கதரிசனம் சொல்லும் இறுதி நாள் உட்பட இவ்விழாவின் பன்னிரண்டு நாட்களும் விரதம் மேற்கொள்கின்றனர். ஒவ்வொரு ஆண்டும் பிப்ரவரி மாதத்தில் வரும் பாரத முழு நிலவு அன்று அந்த கோவிலின் கடவுளான ஏழுகோட்டி தனது மனைவி கங்கமலவ்வாவுடன் வெள்ளை குதிரையில் சவாரி செய்வார் என்று நம்பப்படுகிறது. அவரது வருகையின் போது இடி மற்றும் மின்னல் தவறாது வரும் என்பது இங்குள்ள மக்களின் நம்பிக்கையாகும். மேலும் இவருக்கு வாழைப்பழம், சர்க்கரை, நெய் மற்றும் பால் போன்றவை ஒன்றாக கலக்கப்பட்டு செய்யப்படும் நைவேத்தியம் மிகவும் பிடிக்கும் என்று நம்பப்பட்டு, அவரது பக்தர்களால் படைக்கப்படுகிறது.  

இங்குள்ள கடவுள் ஏன் ஏலுகோட்டி என்ற பெயரைப் பெற்றார் என்பது பற்றி ஒரு சுவாரஸ்யமான கதை வழங்கப்படுகிறது. வெங்கடாசலபதி எனப்படும் விஷ்ணுவின் அவதாரத்திற்கு, சிவனால் அவரது திருமணத்திற்காக எள்ளு கோடி (7 கோடி) கடனாக கொடுக்கப்பட்டதாகவும், ஆனால் அந்த பணத்தை அவர் இன்னமும் திரும்ப கொடுக்கவில்லை என்பதால், கோபத்தில் உள்ளதாகவும், அவரை சமாதானப்படுத்தும் விதமாகவே பக்தர்கள் அனைவரும் இந்த கூடுகையின் போது *ஏலு கோட்டி<nowiki>*, *>ஏலு கோட்டி* என்று அழைப்பார்கள்.
# கழுதை வால் செடி


**கழுதை வால்** அல்லது **பர்ரோவின் வால்** (*donkey tail* or *burro's tail* என்பது தெற்கு மெக்சிக்கோவை பூர்வீகமாகக் கொண்ட கிராசுலேசியே குடும்பத்தைச் சேர்ந்த ஒரு பூக்கும் தாவர இனமாகும். இது ஒரு பல்லாண்டுத் தாவரமாகும். இது சதைப்பற்றுள்ள 60 செ.மீ (24 அங்குலம்) நீளம்வைரை தொங்குகிற தண்டுகளை கொண்டிருக்கும். அதில் சதைப்பற்றுள்ள நீல-பச்சை நிற இலைகளைக் கொண்டிருக்கும். இந்தச் செடியில் கோடையில் இளஞ்சிவப்பு முதல் சிவப்பு நிற மலர்கள் பூக்கும். கழுதை வால் தாவரமானது, கிழக்கு மெக்சிகோவில் மத்திய வெராக்ரூசி மாநிலத்தில் உள்ள தெனாம்பா மாவட்டத்தில் உள்ள இரண்டு பள்ளத்தாக்குகளிலும் மற்றும் வெப்பமண்டல இலையுதிர் காடு மண்டலத்தில் உள்ள எரிமலைப் பாறைகளின் செங்குத்து பாறைகளிலும் காடுகளாகக் காணப்படுகின்றது. இதன் பரவலுக்கு ஏற்றதாக இல்லாத புவியியல் காரணமாக, இது ஒரு நுண் அகணிய இனமாக கருதப்பட வேண்டும்.  

## வளர்ப்பு
குறைந்தபட்ச வெப்பநிலை வரை உள்ள மிதவெப்பமண்டலப் பகுதிகளில் இது பெரும்பாலும் வீட்டுத் தாவரமாக தொங்கவிடப்பட்ட சாடிகளில் வளர்க்கப்படுகிறது. அதிலிருந்து அதன் இலைகளுடன் கூடிய தண்டுகள் செங்குத்தாக தொங்கும்.  

இந்த தாவரம் ராயல் ஹார்டிகல்ச்சர் சொசைட்டியின் கார்டன் மெரிட் விருதைப் பெற்றுள்ளது.  

*கழுதை வால்* வெளியில் அல்லது வீட்டிற்குள் நன்றாக வளரும். மிக அதிகப்படியான வெளிச்சம் இருக்கலாம் ஆனால் அதிக வெப்பத்தை தாங்காது. வலுவான வளர்ச்சிக்காகவும், இலைகளின் நிறத்தை அதிகரிக்கவும் முழு சூரிய ஒளியில் தாவரம் நன்கு வளர்க்கப்படுகிறது. இதற்கு ஆண்டு முழுவதும் குளிர்காலத்தைத் தவிர மிதமாக நீர் ஊற்றவேண்டியது அவசியம். அதிகப்படியான நீரும் குறுகிய காலத்தில் தாவரத்தை சேதப்படுத்தும்.  

இத்தாவரத்தின் தண்டுகள் ஒளி அதிகம் கிடைக்கும் திசையை நோக்கி வளரும். அதாவது வடக்கு அரைக்கோளத்தில், தெற்கில் அதிகமாக ஒளி வருவதால் அதை நோக்கியும், தெற்கு அரைக்கோளத்தில் வடக்கு நோக்கியும் பரவி வளரும்.  

இந்தத்தாவரம் பொதுவாக தண்டு அல்லது இலையை வெட்டி எடுத்து அதன் மூலம் இனப்பெருக்கம் செய்யப்படுகின்றது. இதன் இலைகளை தாங்கியுள்ள இணைப்புகள் மிகவும் மென்மையானவை. இவற்றைக் கையாளும் போது இலைகள், தண்டுகள் போன்றவை உடைந்துவிடும் வாய்ப்பு அதிகம். இலைகள் பல நாட்கள் உயிருடன் இருக்கும் சில நாட்களுக்குப் பிறகு தோதான ஈரப்பதத்தம் இருந்தால் வேர்கள் தோன்றும். அந்த இலைகளிலிருந்து செடி உருவாகும்.  

இந்த தாவரத்தின் இலைகளிலும், தண்டுகளில் தெளிவாக தெரியும் மெழுகு அடுக்கைக் கொண்டுள்ளது.  

## காட்சியகம்
# அர்பல்லப் கண்காட்சி

**சிறீ பாபா அர்பல்லப் சங்கீத் சம்மேளன்** (*Shree Baba Harballabh Sangeet Sammelan***)** என்பது இந்தியப் பாரம்பரிய இசைத் திருவிழா ஆகும். இது ஒவ்வொரு ஆண்டும் திசம்பர் மாதம் கடைசி வாரத்தில் ஜலந்தர் நகரில் நடைபெறுகிறது.  

1875ஆம் ஆண்டு முதன்முதலில் ஜலந்தரில் உள்ள *சித் பீத் சிறீ தேவி தலாப் மந்தீரில்* நடைபெறும் இந்த விழா, வட இந்தியா இந்துஸ்தானி இசைத் துறவியாகக் கருதப்படும் பாபா அர்பல்லப் பெயரால் அழைக்கப்படுகிறது.  

மூன்று நாட்கள் நடைபெறும் இவ்விழாவில் ஒவ்வொரு ஆண்டும் 15-20 கலைஞர்கள் கலந்து கொள்கின்றனர். இந்தியா மற்றும் பாக்கித்தானைச் சேர்ந்த இந்துஸ்தானிய இசையின் முக்கிய கலைஞர்கள் திருவிழாவில் ஒரு முறையேனும் கலந்துள்ளனர். இதனால் இந்தியா மற்றும் பிற நாடுகளிலிருந்து ஆயிரக்கணக்கான இசை ஆர்வலர்களை ஈர்க்கிறது.  

இந்நிகழ்ச்சியில் பங்கேற்அ நுழைவுக் கட்டணம் வசூலிக்கப்படுவல்லை. விழாவை ஏற்பாடு செய்வதற்கான பணம் பொது மற்றும் தனியாரிடமிருது நன்கொடைகள் மற்றும் மானியமாகப் பெறப்படுகிறது.  

## சிறீரீ பாபா அர்வல்லப் இசைப் போட்டி
இந்துஸ்தானி பாரம்பரிய இசைத் துறையில் சிறந்து விளங்கும் இளைஞர்களைப் பாராட்டவும், அவர்களின் திறமைகளை மேம்படுத்தவும் ஊக்குவிக்கவும், பங்கேற்பாளரிகளிடமுள்ள சிறந்ததை வெளிக்கொணரவும், ஆண்டுதோறும் சங்கீத சம்மேளனத்திற்கு முன்னதாக 3 நாட்களுக்கு இந்துஸ்தானி இசையில் போட்டியை மகாசபை நடத்துகிறது.  

இந்தப் போட்டி மூன்று பிரிவுகளில் நடைபெறுகின்றது. இவை: பாடுதல், வாத்தியம் (தாளம் அல்லாதது) மற்றும் தாள இசைக்கருவி இசைத்தல் (தாளம்). ஒவ்வொரு பிரிவிலும் இரண்டு வயது பிரிவுகள் உள்ளனர். இளையோர் (*யுவா வர்க்* - 13 முதல் 19 வயது வரை) மற்றும் மூத்தவர்கள் (*வரிஷ்த் வர்க்* - 19 முதல் 25 வரை. ஆண்டுகள்). ஒவ்வொரு பிரிவிலும் முதலாவது, இரண்டாவது மற்றும் மூன்றாவது என மூன்று பரிசுகள் வழங்கப்படுகிறது.  

மூத்த வயதுப் பிரிவைச் சேர்ந்த வெற்றியாளர்கள், அடுத்த இசைநிகழ்ச்சியின் போது 'நிகழ்ச்சிக் கலைஞர்களாக' கலந்துகொள்ள வாய்ப்பு வழங்கப்படுகிறது.  

## சிறீ பாபா அர்பல்லப் சங்கீத உற்சவம்
வசந்த உற்சவம், மல்ஹர் உற்சவம் மற்றும் கேமந்த் உற்சவம் ஆகியவை ஒவ்வொரு ஆண்டும் பிப்ரவரி, ஆகத்து மற்றும் அக்டோபர் மாதங்களில் ஏற்பாடு செய்யப்படுகின்றன. இந்த உத்சவம் நிகழ்ச்சிகளின் போது மாலை வேளையில் 4-5 மணி நேர இசை நிகழ்ச்சிகள் இரண்டு அல்லது மூன்று கலைஞர்களைக் கொண்டு நடத்தப்படுகிறது.  

உற்சவங்களின் போது, இந்துஸ்தானி பாரம்பரிய இசைத் துறையில் வளரும் கலைஞர்களுக்கு இசை வாய்ப்புகளை வழங்க முன்னுரிமை வழங்கப்படுகிறது.
# புத்ராஜெயா நகராட்சி


**புத்ராஜெயா நகராட்சி** அல்லது **புத்ராஜெயா மேம்பாட்டுக் கழகம்** (மலாய்: *Perbadanan Putrajaya* (**PPj**); ஆங்கிலம்: *Putrajaya Corporation* (**PjC**); என்பது மலேசியா, புத்ராஜெயா கூட்டரசு பிரதேசத்தை (*Federal Territory of Putrajaya)* நிர்வகிக்கும் ஓர் உள்ளூராட்சி அமைப்பு (*Local Authority*) ஆகும்.  

இந்த நிறுவனம் மலேசிய கூட்டரசு பிரதேசங்கள் துறையின் (*Ministry of the Federal Territories*) கீழ் உள்ளது. இதன் தலைமையகம் (**PPj**); புத்ராஜெயா வளாகம் 3, பெர்சியாரான் பெர்தானா *(Precinct 3, Persiaran Perdana, Putrajaya*) எனும் இடத்தில் அமைந்துள்ளது.  

## பொது

புத்ராஜெயா நகராட்சி நாடி புத்ரா (*Nadi Putra*) பேருந்து சேவைகளின் நடத்துனராகவும் உள்ளது. இந்தச் சேவை இது புத்ராஜெயா, சைபர்ஜெயா, கோலாலம்பூர் மற்றும் தெற்கு கிள்ளான் பள்ளத்தாக்கு பகுதிகளில் இயங்குகிறது. புத்ராஜெயா இப்போது கட்டணம் வசூலிக்கும் வாகன நிறுத்துமிடமாக உள்ளது. மேலும் சட்டவிரோத வாகன நிறுத்தத்திற்கு நகராட்சி அழைப்பாணையை (*Summons for Illegal Parking*) அனுப்பும்.  

## பொறுப்பு

- பொதுச் சுகாதாரம் (*Public Health Sanitation*)
- கழிவு மேலாண்மை (*Waste Removal Management*)
- தலைநகரத் திட்டமிடல் (*Capital Planning*)
- சுற்றுச்சூழல் பாதுகாப்பு (*Environmental Protection*)
- கட்டடங்கள் கட்டுப்பாடு (*Building Control*)
- சமூகப் பொருளாதார மேம்பாடு (*Social Economic Development*)
- பொது பராமரிப்பு (*General Maintenance*)
- நகர்ப்புற உள்கட்டமைப்பு (*Urban Infrastructure*)

## நகராட்சி துறைகள்

- **சட்டத்துறை**
  - (*Jabatan Undang-Undang*)
  - (*Legal Department*)

- **உள் தணிக்கை துறை**
  - (*Jabatan Audit Dalam*)
  - (*Inner Auditing Department*)

- **நிறும சேவைத் துறை**
  - (*Jabatan Perkhidmatan Korporat*)
  - (*Corporate Services Department*)

- **மாநகரச் சேவைத் துறை**
  - (*Jabatan Perkhidmatan Bandar*)
  - (*City Service Department*)

- **நிதித் துறை**
  - (*Jabatan Kewangan*)
  - (*Finance Department*)

- **மாநகரத் திட்டமிடல் துறை**
  - (*Jabatan Perancangan Bandar*)
  - (*City Planning Department*)

- **பொறியியல் மற்றும் பராமரிப்பு துறை**
  - (*Jabatan Kejuruteraan dan Penyelenggaraan*)
  - (*Engineering and Maintenance Department*)

- **பூங்கா மற்றும் நில அழகுவேலைத் துறை**
  - (*Jabatan Lanskap dan Taman*)
  - (*Park and Landscaping Department*)

## நகராட்சி முகவரி
**புத்ராஜெயா நகராட்சி**  

PERBADANAN PUTRAJAYA  

Kompleks Perbadanan Putrajaya,  

24, Persiaran Perdana, Presint 3,  

62675 Putrajaya  

Malaysia  

- தொலைபேசி : 603 8000 8000
  - தொலை நகலி : 603 8887 5000
- அழைப்பகம் (புகார்):
  - தொலைபேசி : 603 8887 3000
  - தொலை நகலி : 603 8887 5050
  - மின்னஞ்சல் : PPj Customer (ppjonline@ppj.gov.my)
# நந்தோத்ஸவா

**நந்தோத்ஸவா** என்பது கிருஷ்ணரின் பிறப்பைக் கொண்டாடும் ஜென்மாஷ்டமி பண்டிகைக்கு மறுநாள் கொண்டாடப்படும் விழாவாகும். குழந்தை கிருஷ்ணரைப் பார்க்கவும், அவரது தாயான யசோதாவை வாழ்த்தவும் பிரஜ் கிராம மக்கள், துறவிகள் மற்றும் முனிவர்கள் அனைவரும் நந்தசேனனின் வீட்டிற்குச் சென்று வாழ்த்துக்களைக் கூறி தங்கள் ஆசிகளை வழங்கியதாக நம்பப்படுகிறது.வாழ்த்த வந்த அனைவருக்கும் பல்வேறு ஆபரணங்கள், ஆடைகள், கால்நடைகள் மற்றும் பல மதிப்புமிக்க பொருட்களை பதிலுக்கு பரிசளித்ததாக நம்பப்படுகிறது.  

உத்திரப்பிரதேச மாநிலத்தில், மதுரா மாவட்டத்தில் அமைந்துள்ள விருந்தாவனத்தில் உள்ள கிருஷ்ணரின் பல்வேறு கோவில்களில் இவ்விழா விமரிசையாக கொண்டாடப்படுகிறது.  

பகவான் கிருஷ்ணரின் பிறப்பைக் கொண்டாடும் வகையில் அவரது உருவ சிலைகளுக்கு பஞ்சாமிர்த அபிஷேகமும், மகா ஆரத்தியும் காட்டப்பட்டு சடங்குகள் செய்யப்படுகின்றன. இந்த நாளில் மக்கள் ' கோவிந்தா ' - எனப்படும் குழுக்களை உருவாக்கி, உயரமான கட்டிடங்களில் கயிற்றில் கட்டப்பட்ட சிறு பானைகளை கம்புகளைக் கொண்டு உடைக்கின்றனர்.
# அங்கீரா தர்


**அங்கீரா தர்** (*Angira Dhar*) என்பவர் இந்தி படங்களில் நடித்துவரும் இந்திய நடிகை ஆவார். இவர் *பேங் பாஜா பாராத்* என்ற வலைத் தொடரிலும், *லவ் பெர் ஸ்கொயர் ஃபூட்* திரைப்படத்திலும் நடித்ததன் மூலம் மிகவும் குறிப்பிடத்தக்க நடிகையானார்.  

## இளமை
தர் ஒரு காஷ்மீர இந்து குடும்பத்தில் பிறந்து மும்பையில் வளர்ந்தவர் ஆவார்.  

தர் *லவ் பெர் ஸ்கொயர் ஃபுட்* இயக்குநரான ஆனந்த் திவாரியை 30 ஏப்ரல் 2021 அன்று மணந்தார்.  

## தொழில்

### தொலைக்காட்சி வாழ்க்கை
தர் சேனல் வியுடன் தொலைக்காட்சி தயாரிப்பாளராகத் தொழிலைத் தொடங்கினார். இவர் உதவி திரைப்பட இயக்குநராக பணியாற்றினார். சேனல் வியில் தர் பணியாற்றிய காலத்தில், யுடிவி பிந்தாஸ் மூலம் 'பெக் பாரோ ஸ்டீல்' நிகழ்ச்சியின் தொகுப்பாளர் வாய்ப்பு இவருக்கு வழங்கப்பட்டது.  

### திரைப்பட வாழ்க்கை
தர் 2013-ல் பாலிவுட்டில் அறிமுகமானார், அருணோதய் சிங் நடித்த *ஏக் புரா ஆத்மி* என்ற படத்தில் நடித்தார்.  

2015ஆம் ஆண்டில், *ஒய்-பிலிம்ஸ்* மூலம் *பேங் பாஜா பாராத்* என்ற வலைத் தொடரில் இவருக்குக் கதாநாயகியாக வாய்ப்பு வழங்கப்பட்டது. இதில் இவர் ஒரு துணிச்சலான, கொடூரமான, இளம் சுதந்திரமான பெண்ணின் பாத்திரத்தை ஏற்றார். ஷஹானா (தார்) மற்றும் பவன் (அலி ஃபசல்) ஆகிய இருவரையும் திருமணம் செய்து கொள்ள முடிவு செய்யும் காதல் இணையரைச் சுற்றி இக்கதை அமைகிறது. இருப்பினும், பவன் பிராமணர் மற்றும் ஷஹானா பஞ்சாபி என்பதால், இரு குடும்பங்களும் சந்திக்கும் போது குழப்பம் வெளிப்படுகிறது. நிகழ்ச்சியின் இரண்டாவது தொடர் செப்டம்பர் 2016-ல் தொடங்கியது. இது நேர்மறையான விமர்சனங்களைச் சந்தித்தது.  

2018ஆம் ஆண்டில், ரோனி ஸ்க்ரூவாலா தயாரிப்பின் கீழ் ஆனந்த் திவாரி இயக்கிய முதல் திரைப்படத்தில் விக்கி கௌசலுக்கு இணையராக *லவ் பெர் ஸ்கொயர் ஃபுட்* என்ற தலைப்பில் முன்னணி நடிகராக நடித்தார். இணைய தளத்தில் நேரடியாக வெளியிடப்பட்ட முதல் பாலிவுட் திரைப்படம் இதுவாகும். 2019-ல், இவர் *கமாண்டோ 3* படத்தில் இங்கிலாந்து உளவுத்துறை அதிகாரியாக நடித்தார்.  

அஜய் தேவ்கனின் *ரன்வே 34* திரைப்படத்தில் வழக்கறிஞராக நடித்தார்.  

## திரைப்படவியல்
| 2013 | *ஏக் புரா ஆத்மி* |  |  |
| --- | --- | --- | --- |
| 2018 | *ஒரு சதுர அடிக்கு காதல்* | கரினா டிசோசா |  |
| 2019 | *கமாண்டோ 3* | மலிகா சூட் |  |
| 2022 | *ஓடுபாதை 34* | ராதிகா ராய் | } |

### வலைத் தொடர்
| 2015 | *பேங் பாஜா பாராத்* | ஷஹானா அரோரா | } |
| --- | --- | --- | --- |

### தொலைக்காட்சி
| 2013 | *பெக் பாரோ ஸ்டீல்* | தொகுப்பாளர் | } |
| --- | --- | --- | --- |
# பலாப்பழ திருவிழா

**பலாப்பழத் திருவிழா** அல்லது **சக்க மஹோத்ஸவம்** என்பது பலாப்பழத்தின் ஆரோக்கிய நன்மைகள் மற்றும் சந்தை வாய்ப்புகள் பற்றிய பொது விழிப்புணர்வை பரப்புவதை நோக்கமாகக் கொண்டு, கேரளாவின் பல்வேறு மாவட்டங்களில் நடைபெறும் திருவிழாவாகும், அதன் அதிக உற்பத்தி மற்றும் அதன் சந்தை வாய்ப்பு காரணமாக பலாப்பழம் 2018 முதல் கேரளாவின் அதிகாரப்பூர்வ மாநில பழமாக அறிவிக்கப்பட்டது.  

மே 2017 இல், பலாப்பழ மேம்பாட்டு கவுன்சில் (NJPC) மற்றும் ஆரன்முலா பாரம்பரிய அறக்கட்டளை ஆகியவை இணைந்து பத்தனம்திட்டாவின் ஆரன்முலாவில் பலாப்பழங்களின் ஊட்டச்சத்து உள்ளடக்கம் மற்றும் உணவுப் பாதுகாப்பில் அதன் பங்கை பிரபலப்படுத்துவதை நோக்கமாகக் கொண்டு, தேசிய பலாப்பழ விழா நடத்தப்பட்டது.  

ஆகஸ்ட் 2017 இல், NJPC மற்றும் விவசாயக் கல்லூரி, வெள்ளையணி திருவனந்தபுரம் கனகக்குன்னுவில் அனந்தபுரி பலாப்பழ விழா என்ற பெயரில் நடத்தப்பட்டது. சக்க தோரணம், சக்க புழுக், இடியன் சக்கா, சக்ககுரு சம்மந்தி, சக்ககுரு ஆச்சார், சக்ககுரு இறால், சக்க வரட்டியம், சக்க பிரியாணி, சக்க அல்வா, சக்க பொரி, சக்க பாயசம், சக்க உன்னியப்பம், சக்கவடை என பலாப்பழங்களைப் பயன்படுத்தி தயாரிக்கப்பட்ட நூறுக்கும் மேற்பட்ட உணவுகள் காட்சிப்படுத்தப்பட்டது.
# அரிச்சித்திரம்


**அரிச்சித்திரம்** (*Etching*) என்பது பாரம்பரியமாக வீரிய அமிலம் அல்லது சாயமூன்றியைப் பயன்படுத்தி உலோகப் பரப்பின் குறிப்பிட்ட பகுதியை அரிக்கவைத்து உலோகத்தில் உருசெதுக்கல் செய்யும் ஒரு செயல்முறையாகும். நவீன காலத்தில் மற்ற மூலப் பொருட்களில் இதை உருவாக்க பிற இரசாயனங்கள் பயன்படுத்தப்படுகின்றது. அச்சுத் தொழிலில் அச்சுத் தயாரிப்பில் வேலைப்பாடுகளுடன் கூடிய, பழைய மாஸ்டர் பிரிண்ட்டுகளுக்கான மிக முக்கியமான நுட்பம் இதுவாகும். இது இன்றும் பரவலாகப் பயன்பாட்டில் உள்ளது. மைக்ரோ ஃபேப்ரிகேஷன் எச்சிங் மற்றும் ஃபோட்டோகெமிக்கல் மில்லிங் போன்ற பல நவீன மாற்றுருவங்களில், மின்சுற்றுப் பலகைகள் உட்பட நவீன தொழில்நுட்பத்தில் இது ஒரு முக்கிய நுட்பமாக பயன்படுத்தப்படுகிறது.  

பாரம்பரியமாக அரிச்சித்திரம் உருவாக்கப் பயன்படுத்தபடும் உலோகத் தகட்டில் (பொதுவாக தாமிரம், துத்தநாகம், எஃகு) அமிலத்தால் பாதிக்கபடாத மெழுகு பூசப்பட்டு மெழுகு களம் உருவாக்கப்பட்டிருக்கும். அதன்பின் ஓவியர் தாம் வரைய விரும்பும் சித்திரத்தை அந்தக் களத்தின்மீது ஒரு உறுதியான ஊசியினால் வரைவார். இதனால் வரையப்பட்ட இடங்களில் மட்டும் மெழுகுகளம் கீறப்பட்டு உலோகப் பரப்பு வெளியே தெரியும். இதன் பிறகு தகடு அமிலத்தில் கழுவப்படுகிறது அல்லது நனைக்கப்படுகிறது. இது *சாயமூன்றி* அல்லது *எச்சண்ட்* என அழைக்கப்படுகிறது. இதனால் ஊசியால் கீரப்பட்ட பகுதியில் உள்ள உலோகம் மட்டும் அமிலத்தால் "அரிக்கபடுகிறது" ( ஒடுக்க ஏற்ற வேதிவினைக்கு உட்படுகிறது) அமிலத்தில் மூழ்கி இருக்கும் நேரம், அமிலத்தின் வீரியம் ஆகியவற்றைப் பொறுத்து உலோகத் தகட்டின் மெழுகு களத்தில் உள்ள கீரலில் ஆழமாக அரிக்கபடுகிறது (மெழுகுக் களத்தில் செதுக்கியது போல்). தகட்டில் வரைந்த ஓவியம் தேவையான அளவு அரிக்கபட்டுள்ளது உறுதி செய்யபட்டபிறகு, தகட்டில் உள்ள மெழுகுப் பூச்சு அகற்றபடுகிறது. பின்னர் தகட்டின்மீது அரிக்காதவியல்புடைய மையைத் தடவி மேற்பரப்பைச் சுத்தமாக துடைத்து, அரித்த பள்ளங்களில் மட்டும் மை நிரம்பி நிற்குமாறு விடப்படுகிறது.  

தகடு பின்னர் உயர் அழுத்தம் மிக்க அச்சு இயந்திரத்தில் பொருத்தபட்டு அச்சிடவேண்டிய தாளின் மீது அழுத்தபடுகிறது (பெரும்பாலும் தாளை மென்மையாக்க ஈரமாக்கபடுகிறது). இந்தத் தகட்டில் பொறிக்கப்பட்ட கோடுகளிலில் படிந்துள்ள மை தாளில் பதிந்து அச்சாகிறது. இதுபோன்று பல முறை மீண்டும் மீண்டும் அச்சிடலாம்; பொதுவாக இதில் பல நூறு பிரதிகளை தகடு விரிசல் விழும்வரை அச்சிடலாம். இந்த தட்டுகளில் உள்ள வேலைப்பாடுள் மீது மீண்டும் மெழுகு பூசி, ஊசியில் கீறி அமிலத்தில் இடுதல் மூலமாக அச்சில் கூடுதலான வேலைப்பாடுகளை சேர்க்கலாம் அல்லது திருத்தலாம்.
# கார்கி கல்லூரி


**கார்கி கல்லூரி** (*Gargi College*) என்பது தில்லி பல்கலைக்கழகத்துடன் இணைவு பெற்ற சிறந்த கல்லூரிகளில் ஒன்றாகும். இந்த மகளிர் கல்லூரி 1967ஆம் ஆண்டு நிறுவப்பட்டது. இக்கல்லூரியில் கலை, மானுடவியல், வணிகம், அறிவியல் பிரிவுகளில் பெண்களுக்குக் கல்வி வழங்குகிறது. கார்கி கல்லூரிக்கு இந்திய அரசின் உயிரித்தொழில்நுட்பவியல் துறை நட்சத்திரக் கல்லூரி தகுதியினை வழங்கியுள்ளது.  

## வரலாறு
கார்கி கல்லூரி 1967ஆம் ஆண்டு நிறுவப்பட்டது.  

வேத காலத்தின் பிருஹதாரண்யக உபநிடதத்தில் உள்ள கார்கி வசக்னவி என்ற அறிவொளி பெற்ற பெண்ணின் நினைவாக இக்கல்லூரிக்கு கார்கி கல்லூரி பெயரிடப்பட்டது.  

2004-2005ஆம் ஆண்டில் பல்கலைக்கழக மானியக் குழுவினால், தில்லியில் உள்ள இரண்டு கல்லூரிகளில் ஒன்றான கார்கி கல்லூரி, சிறந்ததற்கான சாத்தியக்கூறு மானியத்துடன் கல்லூரிக்கு வழங்கப்பட்டது. கல்லூரியில் தாவரவியல், வேதியியல், வணிகவியல்,தொடக்கக் கல்வி, நுண்ணுயிரியல், இயற்பியல், உளவியல், விலங்கியல் மற்றும் மகளிர் மேம்பாட்டு மையம் ஆகிய ஒன்பது துறைகள் உள்ளன  

### தரவரிசைகள்
2022ஆம் ஆண்டில் தேசிய கல்வி நிறுவனங்களுக்கான தரவரிசை கட்டமைப்பின்படி இந்தியாவில் உள்ள கல்லூரிகளில் கல்லூரி 23-வது இடத்தினை இக்கல்லூரி பிடித்தது.  

இந்தியா டுடே கணக்கெடுப்பு, 2016-ன்படி இந்தியாவின் கலைக் கல்லூரிகளில் கார்கி 9வது இடத்தையும், அறிவியல் துறையில் 7வது இடத்தையும் பெற்றுள்ளது.  

## குறிப்பிடத்தக்க முன்னாள் மாணவர்கள்
- அலங்கிரிதா சஹாய் - *மிஸ் திவா எர்த்* 2014
- ஹூமா குரேசி - நடிகை
- சோனல் சவுகான் - *பெமினா மிஸ் இந்தியா டூரிசம் 2005*, *மிஸ் வேர்ல்ட் டூரிசம்* 2005, வடிவழகர் மற்றும் நடிகை.
- ஊர்வசி ரவுடேலா - *மிஸ் திவா* 2015 மற்றும் நடிகை
- சன்யா மல்கோத்ரா - நடிகை
- சுவேதா பரத்வாஜ்-திரைப்பட நடிகை
# சீமாட்டி இர்வின் கல்லூரி

**சீமாட்டி இர்வின் கல்லூரி** (*Lady Irwin College*) என்பது தில்லி பல்கலைக்கழகத்தின் இணைவு பெற்ற மகளிர் கல்லூரி ஆகும். இக்கல்லூரி 1932ஆம் ஆண்டில் நிறுவப்பட்டது. சீமாட்டி இர்வின் கல்லூரி, இந்தியாவின் புது தில்லியில் அமைந்துள்ள ஒரு மகளிர் கல்லூரியாகும். மேலும் இக்கல்லூரியில் உணவு தொழில்நுட்பத்தில் பட்டதாரி படிப்புகள் மற்றும் மனை அறிவியலில் பட்டதாரி மற்றும் முதுகலை படிப்புகளை வழங்குகிறது.  

## வரலாறு
1928ல் அகில இந்திய மகளிர் மாநாடு கல்லூரிக்கு நிதி திரட்டத் தொடங்கியது. இக்கல்லூரி ஒரு புகழ்பெற்ற வம்சாவளியைக் கொண்டுள்ளது. இந்தியத் தலைமை ஆளுநராக இருந்த பிரபு இர்வின் மனைவி மற்றும் பரோடா மற்றும் போபால் மகாராணிகள், சரோஜினி நாயுடு, ராஜ்குமாரி அம்ரித் கவுர், அன்னி பெசன்ட், கமலா தேவி சட்டோபாத்யாய், மார்கரெட் உறவினர்கள் மற்றும் மார்கரெட் உறவினர்கள், சர் கங்கா ராம் கௌலா ஆகியோரின் ஆதரவின் கீழ் இக்கல்லூரி நிறுவப்பட்டது.  

கல்லூரி வளாகத்தின் கட்டிடங்கள் பாரம்பரிய இடங்களாக வகைப்படுத்தப்பட்டுப் பாதுகாக்கப்பட்டுள்ளன.  

கல்லூரி 1938-ல் சிக்கந்திரா சாலையில் உள்ள இதன் தற்போதைய வளாகத்திற்கு மாற்றப்பட்டது. 1950 வரை, இது அகில இந்திய மகளிர் கல்வி நிதி சங்கத்தால் நிர்வகிக்கப்பட்டது. பின்னர் இது தில்லி பல்கலைக்கழகத்துடன் இணைக்கப்பட்டது.  

## படிப்புகள்
- இளமறிவியல். மனையியல் - 3 ஆண்டு பட்டப்படிப்பு
- சுனியா எஸ். லூதர், கொலம்பியா பல்கலைக்கழக ஆசிரியர் கல்லூரியில் பேராசிரியர் எமரிடா
- தங்கம் பிலிப், பத்மசிறீ விருது பெற்றவர்
- சுஷ்மா சேத், நடிகை மற்றும் நிறுவனர் *யாட்ரிக்* தியேட்டர் குழு
- சித்ரங்கதா சிங், நடிகர்

## மேலும் பார்க்கவும்

- இந்தியாவில் கல்வி
- இந்தியாவில் எழுத்தறிவு
-
# பக்மூத்



**பாக்மூத்** (**Bakhmut**), உக்ரைன் நாட்டின் கிழக்கில் அமைந்த தோனெத்ஸ்க் மாகாணத்தில் உள்ள பாக்மூத் மாவட்டத்தின் தலைமையிடம் மற்றும் சிறிய நகரம் ஆகும். பாக்மூத்தா ஆற்றின் கரையில் அமைந்த பாக்மூத் நகரம் மாகாணத் தலைநகரமான தோனெத்ஸ்க்கிற்கு வடக்கே 89 கிலோ மீட்டர் தொலைவில் உள்ளது. உக்ரைன் மீதான உருசியாவின் படையெடுப்பின் போது இந்நகரம், மார்ச் 2023ல் உருசியப் படைகளால் பெரிதும் தேசப்படுத்தப்பட்டது. உருசியப் படையெடுப்பிற்கு முன்னர் இந்நகரத்தின் மக்கள் தொகை 71,094 ஆக இருந்தது.  

## மக்கள் தொகை பரம்பல்
1 சூன் 2017 அன்று பாக்மூத் நகரத்தின் மக்கள் தொகை 75,900 ஆகும். 2001ம் ஆண்டின் கணக்கெடுப்பின்படி, இந்நகரத்தில் உருசிய மொழிக்கு அடுத்து உக்ரேனிய மொழி அதிகம் பேசப்படுகிறது.  
| ருசியர்கள் | 69.4% |  |
| --- | --- | --- |
| உக்ரேனியர்கள் | 27.5% |  |
| பெலேருசியர்கள் | 0.6% |  |
| ஆர்மீனியர்கள் | 0.3% |  |
| ரோமா மக்கள் | 0.2% |  |
| யூதர்கள் | 0.2% | } |

| உருசிய மொழி | 62% |  |
| --- | --- | --- |
| உக்ரைனிய மொழி | 35% |  |
| ஆர்மீனிய மொழி | 0.19% |  |
| ரோமானி மொழி | 0.15% |  |
| பெலேருசிய மொழி | 0.10% | } |

## தட்ப வெப்பம்

## படக்காட்சிகள்
# சிராகன் விழா


**சிராகன்** **விழா** அல்லது **சாலிமார் விழா** ( ; "விளக்குகளின் திருவிழா") என்பது 16 ஆம் நூற்றாண்டில் லாகூரில் வாழ்ந்த பஞ்சாபி கவிஞரும் சூஃபி துறவியுமான ஷா ஹுசைனின் (1538-1599) நினைவு நாளில் நடத்தப்படும் ஆண்டுவிழா ஆகும். இது பாகிஸ்தானின் லாகூர் புறநகரில் உள்ள சாலிமார் தோட்டத்தை ஒட்டிய பாக்பன்புராவில் உள்ள ஷா ஹுசைனின் சன்னதியில் நடைபெறுகிறது. 1958ல் ஜனாதிபதி அயூப் கான் உத்தரவிடும் வரை, சாலிமார் பூங்காவிலும் இவ்விழா நடந்து வந்தது.  

தொடக்கத்தில் இந்த திருவிழா தான் பஞ்சாபில் பெரியதும் முதன்மையானதுமாக இருந்தது, ஆனால் இப்போது பசந்துக்கு அடுத்தபடியாக வருகிறது.இந்திய துணைக்கண்டத்தின் மிகப்பழமையான விழாவான இதில் சாதாரண விவசாயிகள், முகலாய ஆட்சியாளர்கள், பஞ்சாபி சீக்கியர்கள் மற்றும் பிரித்தானிய ஆட்சியின் போது பிரித்தானிய அதிகாரிகள் கூட இந்த விழாவில் கலந்து கொண்டு நினைவுகூர்ந்துள்ளார். மகாராஜா ரஞ்சித் சிங் (13 நவம்பர் 1780-27 ஜூன் 1839) இந்த 16 ஆம் நூற்றாண்டின் சூஃபி துறவியான ஷா ஹுசைன் மீது அதிக மரியாதை வைத்திருந்தார். 19 ஆம் நூற்றாண்டின் முற்பகுதியில், பஞ்சாபில் சீக்கியர்கள் ஆட்சி செய்த காலத்தில், மகாராஜா ரஞ்சீத் சிங் லாகூர் கோட்டையில் இருந்து இந்த திருவிழா நடக்கும் இடத்திற்கு ஊர்வலம் செல்வார். ஆயிரக்கணக்கான சீக்கியர்கள், முஸ்லிம்கள் மற்றும் இந்துக்களுடன், பேரரசர் தனது அரண்மனையிலிருந்து சன்னதிக்கு வெறுங்காலுடன் ஊர்வலம் செல்வார், என்பதாக வரலாற்றுக் குறிப்புகளில் குறிப்பிடப்பட்டுள்ளது.  

## படத்தொகுப்புக்கள்

## மேலும் பார்க்கவும்

- பசந்த் அல்லது பசந்த் காத்தாடி விழா (பஞ்சாப்)
- பிர் மாங்கோ அர்ஸ்
- இந்தியாவின் ராஜஸ்தானில் உள்ள உர்ஸ் (அஜ்மீர்) .
- ஷா ஹுசைன்